Papusini

Papusini er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende 
Knøttsmå til små biller (0,5 - 3,5 mm), som oftest forholdsvis slanke og blanke, nakne eller med oppstående hår. Hodet er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. Dekkvingene dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. Beina er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete. Bilde:

Levevis 
Disse artene er knyttet til maur, men lite spesifikt er kjent om dette.

Utbredelse  
Slekten er kjent fra Mexico og det sørvestlige USA (California, Nevada, Utah).

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Mastigitae Fleming, 1821
 Stammen Papusini  Jałoszyński & Brunke, 2018 
 Slekten Papusus Casey, 1897 
 Papusus andrewsi O'Keefe, 2003 
 Papusus esparanza O'Keefe, 2003
 Papusus guilianii O'Keefe, 2003
 Papusus loebli O'Keefe, 2003
 Papusus macer Casey, 1897
 Papusus naranjus O'Keefe, 2003
 Papusus panamint O'Keefe, 2003
 Papusus piceus O'Keefe, 2003
 Papusus werneri O'Keefe, 2003

Referanser

Eksterne lenker 
 

Perlebiller
Kortvinger
Biller formelt beskrevet i 1897
Dyr formelt beskrevet av Pawel Jałoszyński
Dyr formelt beskrevet av Thomas Lincoln Casey